OR มอบ “TOgetheR Box” หนุนศูนย์บริการสาธารณสุข 41 คลองเตย กรุงเทพฯ
OR มอบ “TOgetheR Box” จำนวน 300 กล่อง แก่ศูนย์บริการสาธารณสุข 41 คลองเตย กรุงเทพฯ เพื่อใช้ในภารกิจบรรเทาสาธารณะภัยและช่วยเหลือผู้ป่วยโควิด 19 ที่พักรักษาอาการอยู่ที่พักอาศัย ในพื้นที่ที่มีคลังปิโตรเลียมของโออาร์ตั้งอยู่
2 ก.พ. 2565

นายอภิรัฐ ศิลปพินิจ ผู้จัดการส่วนคลังน้ำมันพระโขนง บริษัท ปตท. น้ำมันและการค้าปลีก จำกัด (มหาชน) หรือ OR มอบ TOgetheR Box จำนวน 300 กล่อง แก่ พ.ญ.อลิศรา ทัตตากร นายแพทย์เชี่ยวชาญ ผู้อำนวยการศูนย์บริการสาธารณสุข 41 คลองเตย กรุงเทพฯ เพื่อใช้ในภารกิจบรรเทาสาธารณะภัยและช่วยเหลือผู้ป่วยโควิด 19 ที่พักรักษาอาการอยู่ที่พักอาศัย (Home Isolation) ในพื้นที่ที่มีคลังปิโตรเลียมของโออาร์ตั้งอยู่
โดย OR พร้อมสนับสนุนองค์กรต่างๆ ในการช่วยเหลือผู้ได้รับผลกระทบจากภัยธรรมชาติตลอดจนโรคโควิด-19 สอดคล้องกับแนวทางในการทำธุรกิจของ OR ที่ให้ความสำคัญกับการเกื้อกูลสังคม เพื่อสร้างการเติบโตร่วมกันอย่างยั่งยืน